Na podlagi prvega odstavka 25. člena Zakon o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), 203/20 – ZIUPOPDVE, 119/21 – ZČmlS-A, 202/21 – odl. US, 15/22, 54/22- ZUPŠ-1, 114/23 in 136/23 - ZIUZDS) in 2. točke prvega odstavka 68. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E; [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZintPK-C, 203/20 – ZIUPOPDVE, 202/21 – odl. US in 3/22 - ZDeb, v nadaljevanju ZJU)

**Ministrstvo za obrambo,** Vojkova cesta 55, 1000 Ljubljana

objavlja javno objavo za zasedbo uradniškega delovnega mesta

**»VIŠJI SVETOVALEC za promocijo« (šifra DM 102756)**

**v Direktoratu za obrambne zadeve, Sektorju za vojaške zadeve,**

**Oddelku za promocijo in oglaševanje vojaške službe,**

za določen čas – do vrnitve začasno odsotne javne uslužbenke.

Kandidati, ki se bodo prijavili na to delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja); najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja); najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* državljanstvo Republike Slovenije;
* ne smejo imeti dvojnega državljanstva;
* dovoljenje za dostop do tajnih podatkov stopnje »ZAUPNO« (Z, I-E,Z-N);
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Naloge delovnega mesta:

|  |
| --- |
| * sodelovanje pri oblikovanju sistemskih rešitev in drugih najzahtevnejših gradiv z delovnega področja, |
| * organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi z delovnega področja, |
| * podpora UO pri pripravi in izvajanju promocijskih aktivnosti, |
| * sodelovanje pri delu uredniškega odbora postanivojak.si, |
| * sodelovanje v projektih s področja izvajanja promocije, |
| * koordiniranje mednarodnih aktivnosti SVZ, |
| * priprava tiskanega promocijskega materiala, grafične rešitve tiskovin, |
| * priprava scenarijev in sodelovanje pri montaži spotov ter izdelava promocijskih filmov, * opravljanje drugih zahtevnejših nalog po odredbi nadrejenega. |

Zahtevane delovne izkušnje:

* 4 leta.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja) ali doktorat.

**Prijava mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V prijavi kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu;
3. pisno izjavo kandidata, da:

* je državljan Republike Slovenije;
* da nima dvojnega državljanstva;
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. izjavo, da za namen te javne objave dovoljuje Ministrstvu za obrambo pridobitev podatkov iz 3. točke iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila);
2. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »zaupno« skladno z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11, 8/20 in 18/23 – ZDU-10; v nadaljnjem besedilu ZTP), če kandidat ustreznega dovoljenja še nima;
3. pisno izjavo, da soglaša s tem, da se bo zanj opravilo varnostno preverjanje skladno s 35. členom Zakona o obrambi (Uradni list RS, št. 103/04 – uradno prečiščeno besedilo, 95/15 in 139/20).

Prijava mora nujno vsebovati življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženih vlog za zaposlitev, izjav in dokazil, lahko na podlagi pisnega preizkusa, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Ministrstvo za obrambo RS bo opravilo izbiro kandidata po predmetni objavi in z izbranim kandidatom, v kolikor po opravljenem predhodnem zdravstvenem pregledu ter varnostnem preverjanju ne bo ugotovljenih zadržkov, sklenilo delovno razmerje za določen čas, s polnim delovnim časom. Delo se bo opravljalo na naslovu Vojkova cesta 55a, 1000 Ljubljana, oziroma na območju delovanja Ministrstva za obrambo.

Izbrani kandidat bo delo opravljal na uradniškem delovnem mestu »višji svetovalec za promocijo« brez imenovanja v naziv. Pravice oziroma obveznosti se mu bodo določile glede na uradniški naziv višji svetovalec III.

Kandidat vloži prijavo v pisni obliki **(OBVEZNO NA PRILOŽENEM OBRAZCU »VLOGA ZA ZAPOSLITEV«)**, ki jo pošlje v zaprti ovojnici **z označbo**: »Za javno objavo za delovno mesto »višji svetovalec za promocijo« (šifra DM 102756), št. 110-47/2025« na naslov: Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer v roku 14 dni po objavi na osrednjem spletnem mestu državne uprave GOV.SI in spletni strani Zavoda Republike Slovenije za zaposlovanje, torej **do vključno 6. 3. 2025**. Za pisno obliko prijave se šteje tudi elektronska oblika, poslana na elektronski naslov [glavna.pisarna@mors.si](mailto:glavna.pisarna@mors.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku javne objave bo objavljeno na spletnem mestu državne uprave GOV.SI naslovu [www.gov.si/zbirke/delovna](http://www.gov.si/zbirke/delovna) mesta.

Informacije o izvedbi javne objave je možno dobiti pri Heleni Balažič Kondič, tel. št. 01/471 1682.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.